stanford-oval/wikipedia huggingface dataset:
טימותי פוסו-מנסה
קריירה קבוצתית

טימותי פוסו-מנסה נולד וגדל באמסטרדם שבהולנד להורים מגאנה וכבר בגיל צעיר הצטרף למחלקת הנוער של אייאקס אמסטרדם. בשנת 2014, עבר פוסו-מנסה לאנגליה והצטרף לאקדמית הנוער של מנצ'סטר יונייטד. פוסו-מנסה החל לשחק בקבוצות הנוער של יונייטד בעמדות המגן, בלם והקשר. ב-28 בפברואר 2016, ערך פוסו-מנסה את הופעת הבכורה שלו במדי מנצ'סטר יונייטד ובפרמייר ליג כשעלה כמחליף בניצחון 2–3 של יונייטד על ארסנל. ב-2 במרץ, רשם פוסו-מנסה את הופעת הבכורה שלו בהרכב הראשון של מנצ'סטר יונייטד בניצחון 0–1 על ווטפורד. ב-19 באוקטובר 2016, האריך פוסו-מנסה את חוזהו במנצ'סטר יונייטד בארבע שנים נוספות. ב-29 בספטמבר 2016, ערך פוסו-מנסה את הופעת הבכורה האירופית שלו במדי יונייטד כשעלה כמחליף בניצחון של מנצ'סטר יונייטד 1-0 על זאריה בשלב הבתים של ההליגה האירופית.
ב-10 באוגוסט 2017 הושאל פוסו-מנסה לעונה אחת ממנצ'סטר יונייטד לקריסטל פאלאס. ב-12 באוגוסט ערך את הופעתו הבכורה בקבוצה בהפסד 0–3 להאדרספילד טאון. בעונת 2017/18 ערך 21 הופעות במדי קריסטל פאלאס, וסיים עימה במקום ה-11  בפרמייר ליג. בתום ההשאלה חזר פוסו-מנסה למנצ'סטר יונייטד. ב-9 באוגוסט 2018 הושאל פוסו-מנסה שוב לעונה אחת, והפעם לפולהאם. בעונת 2018/19 ערך פוסו-מנסה 12 הופעות במדי פולהאם, ולא הצליח למנוע את נשירתה לצ'מפיונשיפ. בתום ההשאלה לפולהאם, חזר פוסו-מנסה למנצ'סטר יונייטד, ובעונת 2019/20 היה חלק מסגל הקבוצה, אך ערך בשורותיה שש הופעות בלבד בכל המפעלים.
את עונת 2020/21 פתח פוסו-מנסה במנצ'סטר יונייטד, וערך שלוש הופעות בלבד בכל המפעלים עד לפגרת החורף. בינואר 2021 נמכר פוסו-מנסה לבאייר לברקוזן מהבונדסליגה. פוסו-מנסה החל היטב את הקדנציה שלו בבאייר לברקוזן, אך בפברואר 2021 נפצע והושבת עד לסוף העונה. בינואר 2022 חזר פוסו-מנסה למגרשים אחרי כמעט שנה בחוץ, אך נפצע שוב במרץ 2022 והושבת עד לסוף העונה. באוקטובר 2022 חזר פוסו-מנסה לשחק, ועד לסיום עונת 2022/23 ערך 11 הופעות ליגה במדי באייר לברקוזן. עם זאת, המשיך לסבול מפציעות ומיעט מאוד לשחק. את עונת 2023/24, בה זכתה באייר לברקוזן בדאבל היסטורי, החמיץ פוסו-מנסה במלואה, ואינו זכאי לרישום תארים אלו בקריירה שלו. בקיץ 2024 תם חוזהו של פוסו-מנסה בבאייר לברקוזן והוא שוחרר מהקבוצה.
קריירה בינלאומית

לאחר ששיחק בכל הנבחרות הצעירות של הולנד, הוא הצטרף לנבחרת הולנד עד גיל 21, וזאת לאחר שקיבל זימון גם מנבחרת גאנה הצעירה מפני שהוריו נולדו במדינה. בנבחרת זו ערך פוסו-מנסה חמש הופעות. בשנת 2017 ערך פוסו-מנסה את הבכורה במדי נבחרת הולנד הבוגרת, ובסך הכל ערך בשורותיה שלוש הופעות, האחרונה הייתה בשנת 2018.
תארים

הליגה האירופית: 2016/17
גביע ה-FA:‏ 2015/16
טימותי צ'נדלר

טימותי צ'נדלר (באנגלית: Timothy Chandler, נולד ב-29 במרץ 1990 בפרנקפורט שבגרמניה המערבית) הוא כדורגלן אמריקאי-גרמני המשחק באיינטרכט פרנקפורט בעמדת המגן הימני.
קריירת מועדונים

צ'נדלר נולד בגרמניה המערבית לאב אמריקאי ששירת בצבא ארצות הברית, ולאם גרמניה. הוריו של צ'נדלר נפרדו מעט אחרי שנולד, והוא נשאר לגור עם אמו בגרמניה. את קריירת הילדים שלו החל במועדון שפורטפרוינדה אובראו, ובגיל 11, בשנת 2001, עבר לאיינטרכט פרנקפורט, שם השתלב בקבוצות הילדים והנוער. בשנת 2008 החל לשחק בקבוצת המילואים של איינטרכט פרנקפורט, וכעבור שנתיים עזב את המועדון וחתם בנירנברג.
בעונת 2010/11 שיחק צ'נדלר הן בקבוצת המילואים והן בקבוצה הבכירה של נירנברג. בינואר 2011 ערך את הופעת הבכורה שלו בקבוצה הבכירה, במשחק הבונדסליגה מול בורוסיה מנשנגלדבך. בפברואר 2011 הבקיע את שער הבכורה שלו בקבוצה הבכירה, מול שטוטגרט. בעונה זו סיימו צ'נדלר ונירנברג במקום השישי בבונדסליגה. בעונת 2011/12 סבלה נירנברג מרצף של שמונה משחקים ללא ניצחון בבונדסליגה. בנובמבר 2011 צ'נדלר הבקיע שער ניצחון מול קייזרסלאוטרן, שהבטיח לנירנברג ניצחון 0–1 ועצירת רצף המשחקים ללא הניצחון. במהלך עונה זו הפך צ'נדלר לשחקן הרכב קבוע, והציג יכולת טובה מאוד במרבית העונה, על אף שההדחה של נירנברג מהגביע הגרמני בהפסד 0–1 לגרויטר פירט נבעה מטעות שלו. את עונת 2011/12 נירנברג וצ'נדלר סיימו במקום העשירי בבונדסליגה. צ'נדלר זכה להתעניינות של מועדונים אחרים בקיץ 2012, אך בחר להאריך את חוזהו בנירנברג עד לתום עונת 2014/15. גם את עונת 2012/13 סיימו נירנברג וצ'נדלר במקום העשירי בבונדסליגה, כשצ'נדלר ממשיך לשחק בקביעות. בעונת 2013/14 נשרו נירנברג וצ'נדלר אל הבונדסליגה השנייה.
לאחר ירידת הליגה עם נירנברג, עזב צ'נדלר את הקבוצה וחתם במועדון נעוריו איינטרכט פרנקפורט. כבר בעונת הבכורה שלו במועדון השתלב צ'נדלר היטב, וסייע לקבוצה לסיים במקום התשיעי בבונדסליגה. בעונת 2015/16 סבל צ'נדלר מפציעות והחמיץ חלק גדול מהעונה, אותה פרנקפורט סיימה במקום ה-16 ונאלצה להתמודד במבחני הישרדות מול נירנברג. צ'נדלר היה כשיר לצמד המשחקים מול קבוצתו הקודמת, ושיחק 90 דקות במשחק הראשון, שהסתיים בתיקו 1-1. במשחק הגומלין, בו פרנקפורט ניצחה 0–1, צ'נדלר הוחלף בדקה ה-69 על ידי אלכסנדר איגניובסקי. פרנקפורט וצ'נדלר נשארו בבונדסליגה בתום עונה זו. בעונת 2016/17 רשמו צ'נדלר ופרנקפורט הישג נאה כשסיימו את העונה במקום ה-11 בבונדסליגה, והגיעו לגמר הגביע הגרמני, בו הפסידו 1–2 לבורוסיה דורטמונד. צ'נדלר שיחק 72 דקות בגמר זה, והוחלף על ידי החלוץ אלכסנדר מאייר, שלא הצליח להשוות את התוצאה. בעונת 2017/18 סיימו צ'נדלר ופרנקפורט במקום השמיני בבונדסליגה, והפעם גם זכו בגביע הגרמני, לאחר ניצחון מפתיע על באיירן מינכן בגמר בתוצאה 1–3. צ'נדלר לא שיחק בגמר זה.
קריירה בינלאומית

במרץ 2011 ערך צ'נדלר את הופעת הבכורה שלו במדי נבחרת ארצות הברית, כשעלה לשחק במחצית השנייה של משחק ידידות מול ארגנטינה שהסתיים בתיקו 1-1. בשנת 2012 דחה צ'נדלר הצעה ממאמן נבחרת ארצות הברית, יורגן קלינסמן להצטרף למחנה האימונים לקראת משחקים במוקדמות מונדיאל 2014, מאחר שלא היה בטוח אם מעדיף לייצג את ארצות הברית או דווקא לייצג את מולדתו ולשחק בנבחרת גרמניה. בהמשך, החליט צ'נדלר לשחק עבור ארצות הברית והשתתף עמה במספר משחקים, אך גם לא לבש את המדים הלאומיים כמעט עד למונדיאל 2014 עצמו, אליו זומן לבסוף על ידי קלינסמן. במונדיאל זה, בו ארצות הברית הגיעה לשמינית הגמר, צ'נדלר לא שיחק דקה. ביוני 2015 הבקיע צ'נדלר את שער הבכורה שלו במדים הלאומיים, בניצחון 0–4 על גואטמלה במשחק ידידות.
ביולי 2015 השתתף צ'נדלר עם נבחרת ארצות הברית בגביע הזהב 2015, שם הגיעה נבחרתו לחצי הגמר והודחה על ידי ג'מייקה, ואחר כך הפסידה במשחק על המקום השלישי לנבחרת פנמה בפנדלים. צ'נדלר ערך ארבע הופעות בטורניר זה. צ'נדלר לא זומן לסגל האמריקאי לקופה אמריקה 2016. בהמשך, צ'נדלר וארצות הברית כשלו להעפיל למונדיאל 2018.
תארים

הגביע הגרמני: 2017/18
הליגה האירופית: 2021/2022
זנאמיה נוגינסק

זנאמיה נוגינסק (Зна́мя) הוא מועדון כדורגל רוסי מהעיר נוגינסק, שבפרברי מוסקבה, שהוקם בשנת 1911 ונחשב לאחד הוותיקים במדינה. כיום זהו מועדון חובבני אך בשיאו העפיל עד לשלב גמר הגביע הסובייטי. התמודד מספר שנים בליגה המקצוענית ברוסיה.
שמות המועדון

| שנים | שם |
| --- | --- |
1936-1948: קראסנויה זנאמיה
1949-1957: ספרטק
1958-1964: טרוד גלוחובו
1965-1991: זנאמיה
1991-2005: אבטומוביליסט
2005-2006: נוגינסק
2007-2008: נוגינסק על שם פדוטוב
2008: אקולאב אלקטרוגורסק
2009: בית הספר לכדורגל לילדים
2010-: זנאמיה
היסטוריה

מועדון הכדורגל בנוגינסק הוקם לראשונה בשנת 1911 והתמודדה במסגרות המקומיות. לאחר מלחמת האזרחים ברוסיה, הקמת ברית המועצות וכינון ליגת העל הסובייטית בכדורגל, בשנת 1936 הקבוצה השתתפה בשם "קרסנויה זנאמיה" ("הדגל האדום") בגביע הסובייטי בכדורגל בו העפילה עד לחצי גמר הטורניר, ממנו הודחה לאחר תבוסה 5:1 לדינמו טביליסי. בשנים 1958–1969 השתתפה באליפויות המדינה. בשנת 1962 השתתפה בליגה הסובייטית השנייה והישג השיא היה מקום 5 בעונת 1959. ברם משנת 1969 השתתפה בעיקר בליגות הנמוכות ובאליפויות המחוז.
בסתיו 1991 ראש עיריית נוגינסק ולדימיר לאפטב יזם יחד עם חברת התחבורה מוסטרנסאבטו את ארגונה מחדש של הקבוצה לקבוצה בשם "אבטומוביליסט" והשתתפה בליגת הכדורגל החובבנית. בשנת 1993 עלתה ליגה והפכה למועדון כדורגל מקצועני.
בשנת 1996 סיימה במקום השלישי באליפות המחוז של הליגה השלישית וב-8 באפריל 1997 העפילה עד לשלב 16 האחרונות בגביע הרוסי בכדורגל, בו הפסידה 1:0 לספרטק מוסקבה במשחק שבו התרחשו עימותים בין האוהדים לכוחות משטרה.
ביוני 1998 למאמן הקבוצה מונה איגור וולצ'וק, שהעלה את הקבוצה לליגה השנייה, בה התמודדה באזור "מערב", היא העפילה למשחקי הפלייאוף להעפלה לליגת המשנה, אך הפסידה לספרטק צ'וקוטקה (1:1, 1:4).
בשנת 2002 המועדון נקלע לקשיים כלכליים ובסוף העונה ירד ליגה. בשל כך המועדון שיחק במסגרות החובבניות באליפויות מחוז מוסקבה. בשנת 2006 המועדון התמזג עם מועדון מוסאנרגו ליצירת מועדון הכדורגל נוגינסק, שבהמשך נקרא על שם גריגורי פדוטוב. המועדון שינה את שמו ל"בית הספר לכדורגל" וזמן קצר אירח משחקים בעיר אלקטרוגורסק. ביולי 2009 חדל להשתתף במשחקים רשמיים.
בשנת 2010 המועדון חזר לפעילות והחל להיקרא בשם "זנאמיה", הקבוצה השתתפה באליפות מחוז מוסקבה. ב-2011 הקבוצה השתתפה בליגה השלישית ומאז היא מתמודדת בה. ב-2013 הקבוצה העפילה עד לגמר הגביע הרוסי בכדורגל לקבוצות חובבניות, אך בגמר הובסה.
בעונת 2019 הקבוצה סיימה במקום השלישי באליפות מחוז מוסקבה במסגרת ליגת הכדורגל החובבנית של רוסיה.
בעונת 2020/2021 העפילה לשלב 32 האחרונות של הגביע הרוסי בכדורגל. הישג שהיא שחזרה גם בעונת 2021/2022
מאמנים ראשיים

| תקופת כהונה | שם |
| --- | --- |
1958-1962: סרגיי פולבוי
1963: פיוטר סטופאקוב
1964: ולנטין ימישב
1965: ניקולאי פאליסקה
1966-1967: ולדימיר ניקנורוב
1968: בוריס ויקטורוב
1969: אלכסיי וודיאגין
1970-1986: יבגני אלכסייב
1989: ניקולאי ירמוחין
1990: אלכסנדר סנאטורוב
1991-1994: אדוארד דנילוב
1995: ולדימיר פטרוב
1996-1997: ולדימיר בודרוב
1998: אלכסיי קוריאגין
1998-2000: איגור וולצ'וק
2001: א. קוריאגין
2002: ולדימיר פאבלנקו
2002: ניקולאי לבדב
2002: יורי קריוצ'קוב
2002: יורי נסטרנקו
2002: ארסן נאידיונוב
2005-2006: יורי קוביאקוב
2007: איגור קוקין
2008: י. קוביאקוב
2009-: מיכאיל קוביאקוב
שחקנים מפורסמים בעבר ובהווה

ברית המועצות גריגורי פדוטוב
רוסיה רומן פבליוצ'נקו
רוסיה אלכסנדר סמדוב
רוסיה רנאט ינבאייב
הישגים

אלופת המערב: 1999
חצי גמר: 1936
16 האחרונות: 1996/1997
הערות שוליים

1 2 3  В Ногинске — кайф. Там играют бывшие сборники, а на стадионе — крутейшая атмосфера
↑  לא העפילה לליגת המשנה בעקבות תבוסה במשחקי ההעפלה.
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
השופטים, קפטן זנאמיה ויריבו בפתיחת משחק גמר הגביע הרוסי בכדורגל לקבוצות חובבניות. 2013
חיקוי

חיקוי באמנות
חיקוי היא התנהגות בה פרט אחד צופה בפרט אחר וחוזר על התנהגותו של האחר. יכולת החיקוי משותפת לאדם ולבעלי חיים.
למידה מתוך חיקוי

הפעולה של חיקוי מודל מאפשרת למידה.
זוהי למידה תצפיתית, אשר בשונה מהתניה אינה מבוססת על חיזוקים או ענישה.
למידת מתוך חיקוי מערבת יכולת קוגניטיבית של סימול.
החקיינות היא תכונה מאוד חשובה עבור היכולת לרכוש שפה אצל ילדים, נמצא כי תינוקות בני שבועיים עד חודש כבר מסוגלים לחקות תנועות פנים פשוטות כמו הוצאת לשון, פתיחת פה וכיווץ שפתיים. התינוק לומד בהדרגה את יכולת החיקוי, למרות שאין טכניקה מורשת של חיקוי.
למידה מתוך חיקוי > חיקוי דרך משחק

המשחק הוא כלי המאפשר רכישה ופיתוח של מיומנויות שונות. ישנם משחקים המערבים צורות שונות של חיקוי.
למשל, המשחק סיימון מתרגל בין היתר את יכולת הזיכרון באמצעות חיקוי דפוסים שונים של לחיצה על כפתורים המוצגים לשחקן באופן מצטבר. כאשר בשלב הראשון מוצגת לחיצה אחת ובכל שלב נוספת לחיצה חדשה ועל השחקן לזכור את הרצף.
כמו כן, משחק בבובות יכול לשמש כחיקוי מוקטן לחיים מציאותיים המאפשר לילד להתנסות בתפקידים של מבוגרים.
משחק בבית בובות יכול לדמות ברמה מסוימת את ההנהלות של משק בית.
למידה מתוך חיקוי > חיקוי בהוראה

במסגרת מערכת החינוך ההישג המצופה משיטת הוראה המבוססת על חיקוי הוא שיחזור מדויק של התנהגות מודגמת.
החיקוי תואם את צורכי ההוראה עבור סוגים מסוימים של הקניית ידע ומיומנויות. למשל, היא מתאימה לשימוש עבור הוראת הכתיב, משום שהיסודות הלוגיים עליהם מבוסס נושא זה הם מועטים ולא מצופה מהתלמיד לפתח את חשיבתו או כשריו האחרים בעקבות העיסוק בו.
השימוש בחיקוי לצורכי הוראה יכול לסייע רכישת תחומי ידע ומיומנויות מסוימות, אך יש בה גם חסרונות מסוימים. זאת משום שהתנסות של התלמיד עם למידה דרך חיקוי עלולה לקבוע את יחסו עבור יתר המצבים שבהם יצטרך ללמוד. יחד עם חומר הלימוד התלמיד ילמד גם שאין לו חלק בבחירת השכלתו ושהיא אינה קשורה לרצונו או להבנתו. הוא ילמד שאת הדברים החשובים נרכשים רק על ידי מאמץ. לא רק זאת, אלא שמשום שהוראת החיקוי משלבת גם את עקרונות ההתניה הוא ילמד שאי השקעת מאמץ גוררת ענישה. הוא ילמד שלדעת פירושו קודם כל לזכור ושאין להשקיע מחשבה בתהליך הלמידה. המאמץ שהשקיע בלמידה והחרדות מפני הכישלון שמעוררת דרך זו נוטעים בתלמיד חשש בפני שינוי והוא לומד להעריך את עצמו על פי דעתם של האחרים עליו.
בעקבות זאת מבחינה חינוכית למידה המבוססת על חיקוי היא מוגבלת מטבעה, משום שאינה יכולה לפתח את האינטליגנציה ולעצב את האישיות של האדם.
זאת להבדיל מהוראה מתקנת אשר מבוססת על פיתוח יכולת החשיבה ומיומנויות הלמידה. למשל, לימוד הכתיב במסגרת הוראה מתקנת יתבסס על הקנייה של ידע לשוני ושימוש בסימני כתיב. זאת בעוד שהוראת החיקוי תעשה שימוש רב יותר בלימוד בעל פה ובהכתבה.
משום שבהשוואה לדרכי לימוד אחרות הוראת החיקוי היא קלה יחסית עבור המורה, לעיתים קרובות נעשה בה שימוש במסגרת בתי הספר גם עבור נושאי לימוד אשר אינם מתאימים לה. נטייה זו מתגברת גם משום שהשימוש בהוראת חיקוי יוצר הישגים מיידיים וגלויים על פי המקובל במדידה והערכה בחינוך פורמלי, ועל כן הם רצויים בעיני המורה ומנהל בית הספר. עם זאת על פי רוב הציונים מבחנים אלו משקפים יותר את יכולת הזיכרון מאשר את יכולת ההבנה.
חיקוי בחברה

במסגרת ארגונים הדוגמה האישית של מנהלים עשויה להיות מודל לחיקוי לשאר העובדים והפעילים בארגון. מסיבה זו מוטלת אחריות על המנהיגים של החברה לייצג בהתנהגותם דוגמה ומופת לאחרים.
חיקוי באמנות

חיקוי הוא אחד מעקרונות היסוד באומנות, והוא עומד בסתירה לעקרון ההבעה, שאינה חיקוי. החיקוי (ביוונית: μίμησις, ראה ערך נפרד מימזיס) יכול אבל גם להיות העתקה, שנתפסת כזיוף או גנבה, ואז הוא לא מוערך אלא מגונה.
שימוש נוסף של החיקוי באומנות נועד ליצירה של אשליה אופטית. אשליה זו נוצרת על ידי יצירת אפקטים המחקים מאפיינים פיזיים של גירויים שונים בעולם הממשי.
למשל, ישנם רמזים שונים המשמשים את האדם לצורך גיבוש של תפיסת עומק. אמנים רבים למדו כיצד לחקות חלק מהם כדי ליצור אשליה של תלת־ממד מציור או תמונה דו־ממדיים.
חיקוי באמנות > חיקוי ככלי סאטירי

בסאטירה של אמנות הבמה (כיום בעיקר טלוויזיה, אך גם תיאטרון וקולנוע) אחד מהכלים המרכזיים הוא החיקוי הפארודי של אנשי ציבור ומושאי הסאטירה. מחד, החיקוי נועד להיות דומה למושא החיקוי, הן במראה והן בצורת הדיבור (בין השאר שיהיה קל לזיהוי על ידי הקהל); ומאידך - החיקוי הוא לרוב מלעיג ומקצין את אישיותו ומאפייניו של מושא החיקוי. דוגמה למאפיין שנוטה להיות מוקצן בחיקוי הוא שימוש במטבעות לשון וביטויים שמזוהים עם מושא החיקוי באופן מוגזם.
ראו גם

אימון
ניסוי וטעייה
הכשרה תוך כדי עבודה
העתק (הכפלה)
מודל לחיקוי
נוירון מראה
ביומימטיקה
מם
הערות שוליים

1 2  יואב בן-דב, אילנה שמיר וזהבה כנען (2004). אביב חדש: האנציקלופדיה הישראלית לנוער. הוצאת אנציקלופדיה אביב בע"מ.
1 2  רות וולף, (2008). אתיקה טובה לעסקים. ירושלים: הוצאת ראובן מס.
↑  שרה דרויאן (1999). עקרונות אבולוציוניים בהתפתחות החשיבה. רעננה: רמות.
↑  Meltzoff AN, Moore MK .1977. Imitation of facial and manual gestures by human neonates. Science 198: 75–78.
↑  פיאז'ה, ז. (1969). שש מסות על ההתפתחות הנפשית. ת"א: ספריית-הפועלים.
↑  קבלסון, א. (2005). התפתחות, למידה ומשחק בגיל הרך. מאתר פסיכולוגיה עברית
1 2 3 4 5  צבי לם (1973). ההגיונות הסותרים בהוראה: מבוא לדידקטיקה. רעננה: ספרית פועלים.
↑  Read, J. C. (2012). Visual Perception: Understanding Visual Cues to Depth. Current Biology, 22(5), R163-R165.
| --- | --- |
בקרת זהויות :  BNE: XX534444  BnF: cb119685879 (data)  GND: 4170992-5  LCCN: sh85064501  NDL: 00567761  NKC: ph137462 
דולפין מחקה ההתנהגות של אדם.
למידת ריקוד על ידי חיקוי - ציור משנת 1898
נערה מעתיקה ציור
טופרכיה

טופרכיה (ביוונית: τοπαρχία, "מקום"), הוא מונח יווני למחוז. הוא החל כמונח למושל מחוז והושלך בהמשך על הטריטוריה עצמה בה הפעיל הטופארך (τοπάρχης, טופארכס) את סמכותו. בתקופה הביזנטית המונח התגלגל לשליטים עצמאיים או עצמאיים למחצה בפריפריה של העולם הביזנטי.
ממלכת תלמי

מקורו של המונח בתקופות ההלניסטיות, כאשר טופוס (τόπος, "מקום") הוקמה כיחידה מנהלית, במצרים התלמיית. המונח רווח גם בקרב הסלווקים והאטלידים, אך במידה פחותה בהשוואה למצרים.‏ הטופוסים התלמיים כללו מספר כפרים (komai ברבים Komē) תחת טופארכיה שהיוותה מחלקת משנה של הנומוס, אשר מנוהלת על ידי אסטרטג (strategos). במצרים התלמית, הטופרכיות היו בדרך כלל מצריות, והיו אחראיות על מינהל ועל גביית מיסים, ממש כמו הנומארכים ביחס לנומוסים, והקומארכיות ביחס ל-Komē.
בתקופה ההלניסטית היו באזור ארץ ישראל הטופרכיות: Gaulanitis (הגולן), Galilaia (הגליל), Samaraia (השומרון), Judaia (יהודה), Peraia (פראיה) וIdumaia (אדום)‏. המונח נשאר בשימוש גם בזמן האימפריה הרומית, עבור מושל מחוז באזורים אלו.
הערות שוליים

↑
ז'ואקים רודריגז

רודריגז, לבוש בחולצת המוביל הוורודה בג'ירו ד'איטליה 2012, לצד ריגוברטו אוראן
רודריגז, במהלך וואלטה אספנייה 2013
ז'ואקים רודריגז אי אוליבר (בקטלאנית: Joaquim Rodríguez i Oliver; נולד ב-12 במאי 1979) הוא רוכב אופני כביש ספרדי לשעבר. רודריגז הוא מנצח הלה פלש ואלון לשנת 2013, מנצח ג'ירו די לומברדיה לשנת 2012 ו-2013. בנוסף לכך, ניצח בקטעים בשלושת הגרנד טורס, כאשר ניצח ב-9 קטעים בוואלטה אספנייה (2003, 2010, 2011, 2012, 2013, 2015), ב-3 קטעים בטור דה פראנס (2010, 2015), וב-2 קטעים בג'ירו ד'איטליה (2012). הוא סיים שני בוואלטה אספנייה 2015 ובג'ירו ד'איטליה 2012. הוא סיים שלישי בטור דה פראנס 2013, ובוואלטה אספנייה 2012 ו-2010. רודריגז ניצח את קטגוריית המאיצים בג'ירו ד'איטליה 2012, את קטגוריית המטפסים בוואלטה אספנייה 2005 ואת הוולטה אה קטלוניה בשנת 2010 ו-2014. הוא ניצח את הטור של חבל הבסקים בשנת 2015. לרודריגז ניצחונות בקטעים גם בפריז - ניס ובטירנו - אדריאטיקו, והוא אלוף ספרד לשנת 2007. הישגים אלו ועוד, מחשיבים אותו לאחד המטפסים והפנצ'רים האיכותיים בעשור השני של המאה ה-21.
חיים אישיים

רודריגז נולד בברצלונה, הוא בנו של רוכב חובב שרכב בשנות השישים. גם אחיו של רודריגז, אלברטו, הוא רוכב אופניים לשעבר.
הכינוי שלו ("פוריטו/"פוריטו רודריגז") ניתן
לו בפלוטון המקצועי, בימיו בקבוצת O.N.C.E. ומשמעותו בספרדית זה "הסיגר הקטן".
קריירה > 2000 - 2003 (קבוצת O.N.C.E) > 2000

רודריגז סיים במקום ה-49 בטור דה ל'אווניר.
קריירה > 2000 - 2003 (קבוצת O.N.C.E) > 2001: השתתפות ראשונה בגרנד טור

רודריגז סיים במקום ה-19 הכללי בוואלטה אנדלוסיה, ובמקום ה-33 במרוץ פריז - ניס. הוא סיים במקום ה-11 בוואלטה ריוחה. ונבחר לראשונה לגראנד טור, כאשר נכלל בסגל קבוצתו לג'ירו ד'איטליה, וסיים במקום ה-80 הכללי.
קריירה > 2000 - 2003 (קבוצת O.N.C.E) > 2002

רודריגז סיים במקום השישי בקטע השישי של פריז - ניס, וסיים במקום ה-22 הכללי. הוא סיים שישי במרוץ החד יומי, קלאסיקה פרימוורה.
קריירה > 2000 - 2003 (קבוצת O.N.C.E) > 2003: ניצחון בקטע בוואלטה אספנייה

רודריגז ניצח את הקטע השישי במרוץ פריז - ניס. הוא ניצח את הקטע השמיני בוואלטה אספנייה, וסייע לחבר קבוצתו, איסידרו נוזאל, לסיים במקום השני. רודריגז עצמו סיים במקום ה-26.
קריירה > סאוניר דוואל (2004 - 2005) > 2004

רודריגז הצטרף לקבוצה הספרדית, סאוניר דוואל. הוא סיים שישי בוואלטה של אנדלוסיה, ועשירי בטירנו - אדריאטיקו. הוא ניצח את מרוץ סטמנה - קאטאלנה, וסיים במקום ה-42 בוואלטה אספנייה.
קריירה > סאוניר דוואל (2004 - 2005) > 2005: מלך ההר בוואלטה אספנייה

רודריגז סיים רביעי במרוץ קלאסיקה פרימוורה. הוא נבחר לג'ירו ד'איטליה, וסיים במקום ה-80 הכללי, הוא סייע לבן קבוצתו, חואן מנואל גארטה הספרדי, לסיים במקום החמישי. הוא סיים שני בוואלטה של בורגוס, וניצח את המרוץ החד יומי, אוריקולה איגוארה. בוואלטה אספנייה, הוא ניצח את קטגוריית מלך ההר עם 200 נקודות, וסיים במקום ה-38 הכללי. התוצאה הטובה ביותר שלו בקטע הייתה בקטע ה-16, כאשר סיים רביעי.
קריירה > קאס ד'פארן (2006 - 2009) > 2006: ניצחון בקטע בפריז - ניס

רודריגז הצטרף לקבוצת הספרדית קאס ד'פאר (כיום נקראת מוביסטאר), וניצח את הקטע החמישי בפריז - ניס וסיים במקום ה-42 הכללי. הוא סיים שלישי במרוץ קלאסיקה פרימוורה, ובמקום ה-12 במרוץ לייז'–בסטון–לייז'. הוא סיים 13 בטור דה רומאנדי, ו-14 בוולטה אה קטלוניה. הוא רשם את התוצאה הבכירה שלו עד אז, בוואלטה אספנייה, כאשר סיים במקום ה-17.
קריירה > קאס ד'פארן (2006 - 2009) > 2007: אלוף ספרד

רודריגז סיים עשירי במרוץ פריז - ניס, וסיים שלישי בקטע השביעי והאחרון במרוץ. הוא סיים שני במרוץ גראן פרמיו מיגל אינדוראין, וסיים תשיעי בטור של חבל הבסקים. הוא ניצח את מרוץ קלאסיקה פרימוורה, וסיים 11 במרוץ אמסטל גולד. הוא ניצח את אליפות ספרד, לאחר שהקדים את אלחנדרו ולוורדה. הוא ניצח את מרוץ וילאפרנסה דה אורדיזיה, וסיים חמישי בטור של לימוסיין.
קריירה > קאס ד'פארן (2006 - 2009) > 2008: שישי בוואלטה אספנייה ובאליפות העולם

רודריגז ניצח את הקטע השלישי בטירנו - אדריאטיקו, וסיים שלישי במרוץ גראן פרמיו מיגל אינדוראין. הוא סיים שמיני במרוץ אמסטל גולד, בלה פלש ואלון ובלייז'–בסטון–לייז'. הוא סיים במקום ה-17 בג'ירו ד'איטליה, והגיע פעמים במקום השלישי, בקטעים 20 ו14. בוואלטה אספנייה, סיים במקום השישי הכללי, 6:50 דקות אחרי אלברטו קונטאדור המנצח. בנוסף לכך, הוא סיים במקום השלישי בקטע ה-14, ובמקום ה-4 בקטע השביעי. הוא סיים שישי גם באליפות העולם.
קריירה > קאס ד'פארן (2006 - 2009) > 2009: מדליית ארד באליפות העולם

רודריגז ניצח את הקטע הרביעי בטירנו - אדריאטיקו, וסיים במקום ה-15 הכללי. הוא סיים שני בלייז'–בסטון–לייז', לאחר שרק אנדי שלק הקדים אותו. הוא נבחר לג'ירו ד'איטליה, אך פרש במהלך הקטע ה-11. הוא ניצח את הקטע השני בוואלטה של בורגוס, וסיים שביעי בוואלטה אספנייה, התוצאה הטובה ביותר שלו בקטע הייתה בקטע ה-13, כשהגיע במקום השביעי. הוא זכה במדליית הארד באליפות העולם, לאחר שרק אלכסנדר קולובנב (מדליית כסף) וקאדל אוונס (מדליית זהב) הקדימו אותו.
קריירה > בחריין מרידה

באוקטובר 2016 הודיע רודריגז שיצטרף לקבוצת בחריין מרידה בעונת 2017. אך הוא הודיע על פרישה בדצמבר 2016, ולא רכב עבור קבוצת בחריין מרידה. במקום זה, הפך לשגריר הקבוצה.
הערות שוליים

↑  רודריגז באתר בחריין מרידה
רודריגז ב-2007, במדי קאס ד'פארן
רודריגז במדי קאטיושה, במהלך טור דה פראנס 2010
רודריגז במהלך ג'ירו ד'איטליה 2012
רודריגז (מקדימה), לצד יאקוב פוגלסן (במרכז, בתכלת) ולורנס טן דם
רודריגז במהלך טור דה פראנס 2015
טוצ'י צ'וקוואני

טוצ'י פיל צ'וקוואני (בדנית: Tochi Phil Chukwuani; נולד ב-24 במרץ 2003 בהרלב שבדנמרק) הוא כדורגלן דני המשחק בעמדת הקשר בקבוצת שטורם גראץ מהבונדסליגה האוסטרית.
קריירת מועדונים

צ'וקוואני נולד בדנמרק למשפחה ממוצא ניגרי. הוא שיחק במחלקות הנוער של B1973 הרלב, בולקלובן 1903 ונורשלן. בשנת 2019 החל לשחק בקבוצה הבוגרת של נורשלן במסגרת ליגת העל הדנית, ובסך הכל ערך 33 הופעות ליגה במדי המועדון, בהן הבקיע שלושה שערים.
ב-31 באוגוסט 2022 חתם צ'וקוואני על חוזה לשנתיים בלינגבי בולקלוב, העולה החדשה לליגת העל הדנית. הוא ערך 54 הופעות ליגה במדי המועדון, בהן הבקיע ארבעה שערים.
ב-20 במרץ 2024 חתם בשטורם גראץ מהבונדסליגה האוסטרית החל מ-1 ביולי.
הערות שוליים

↑  Andreas Erboe Vestergaard, I FC Nordsjælland coacher Superligaspillerne de unge: Inspirationen til den specielle ordning kommer blandt andet fra Paul Scholes, I FC Nordsjælland coacher Superligaspillerne de unge: Inspirationen til den specielle ordning kommer blandt andet fra Paul Scholes, ‏2017-11-27 (בדנית)
↑  Talentfulde Tochi skifter til De Kongeblå - Lyngby Boldklub, web.archive.org, ‏2022-08-31
↑  Lyngby sælger Tochi til danskerklub, bold.dk, ‏2024-03-20 (בדנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוצ'י צ'וקוואני".
טיסה 5017 של אייר אלג'יר

| --- | --- |

מטוס EC-LTV של סוויפט אייר, שנעלם במהלך טיסה 5017 של אייר אלג'יר; בנמל התעופה מדריד-בראחס, ינואר 2011
 תאריך:  24 ביולי 2014
 מיקום:  מאלי
 קואורדינטות:  15°36′N 0°42′W﻿ / ﻿15.6°N 0.7°W﻿ / 15.6; -0.7
 הרוגים:  116
 פצועים:  0 
 ניצולים:  0
 המעורבים באסון

כלי טיס
 כלי טיס:  MD83
 מספר זנב:  EC-LTV
 מוצא:  ואגאדוגו, בורקינה פאסו
 יעד:  אלג'יר, אלג'יריה
 מפעיל:  אייר אלג'יר
 נוסעים:  110
 אנשי צוות:  6
   אלג'יראתר ההתרסקותואגאדוגו
 
טיסה 5017 של אייר אלג'יר (AH5017/DAH5017), המריאה ב-24 ביולי 2014, ב-01:55 שעון מקומי; משדה התעופה של ואגאדוגו, בורקינה פאסו בדרכה אל שדה התעופה של אלג'יר בירת אלג'יריה, אך לא הגיעה ליעדה. כ-50 דקות לאחר המראתה, ניתק הקשר עם המטוס, לאחר שהתרסק כשעל סיפונו 116 נוסעים ואנשי צוות. למחרת נמצאו שרידי המטוס במאלי, כ-50 קילומטרים מגבול בורקינה פאסו, ללא ניצולים.
הטיסה בוצעה במטוס מדגם MD-83 שהוחכר לאייר אלג'יר מחברת התעופה הספרדית סוויפט אייר.
אסון תעופה אווירי זה, היה האסון השלישי בתוך שמונה ימים, בהם התרסקו גם טיסה 17 של מלזיה איירליינס וטיסה 222 של טרנס-אסיה איירווייז.